Sosiaalihuollon ja terveydenhuollon roolit eivät muutu.
Tarkoituksena on, että sosiaalihuollon palvelujen antamiseen sovelletaan sosiaalihuoltolain säännöksiä ja lääketieteellisen tarpeen mukaisen terveyden- ja sairaanhoidon antamiseen terveydenhuoltolain säännöksiä. Annettavan palvelun sisältö määrittää myös sen, kirjataanko palvelun antamista koskevat tiedot sosiaalihuollon asiakasrekisteriin vai potilasrekisteriin.
Koska palvelun sisältö ratkaisee valittavan lainsäädännön, ei hallinnollinen organisaatio, voi tästä kuitenkin aiheutua tarvetta toimintatapojen muutokseen organisaatioiden sisällä alueilla, joilla rajanveto sosiaalihuoltoon kuuluvien palvelujen ja terveydenhuollon toiminnan välillä ei ole ollut kaikissa tilanteissa selkeä. Työn kirjautuminen väärin sosiaali- ja terveydenhuollon välillä voi vaikuttaa sote-rahoituksen tarvekertoimiin ja sitä kautta hyvinvointialueen rahoitukseen.